text: मुंबई। अभिनेत्री सोनम कपूर अपनी आने फिल्म ‘वीरे दी वेडिंग’ के सेट पर कथित रूप से कैट फाइट को लेकर उड़ रही अफवाहों से काफी नाराज हैं। फिल्म में करीना कपूर खान, स्वरा भास्कर और शिखा तल्सानिया भी अभिनय कर रही हैं। सोनम की प्रतिक्रिया एक मनोरंजन पोर्टल की एक बेबुनियाद खबर के बाद आई है। सोनम ने ट्विटर पर एक पोस्ट में लिखा, ‘‘प्रिय वेबसाइटो, आप कई ‘बेबुनियाद खबरों’ को बाहर लेकर आ रहे हैं, क्योंकि आप महिलाओं को एक-दूसरे के खिलाफ खड़ा करना चाहते हैं। यह आपको लिए फायदेमंद साबित हो सकता है, लेकिन यह सच नहीं है।’’